33. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΕΣΩΤΕΡΙΚΩΝ ΚΑΙ  ΚΟΙΝΩΝ. ΠΡΟΝΟΙΑΣ Αριθ. 61062/647/967409  της 12 Μαΐου/16 Ιουν. 1955 (ΦΕΚ Β΄  105) Περί συγκροτήσεως Υγειον. Επιτροπών δια την εξέτασιν θυμάτων πολέμου δικαιουμένων λουτροθεραπείας. Έχοντες υπ’ όψιν τας διατάξεις του άρθρ. 75, περιπτ. θ΄, του Α.Ν. 1324/49 "περί προστασίας των αναπήρων και θυμάτων πολέμου", κυρωθέντος υπό της Βουλής δια του Νομ. 1487/50, αποφασίζομεν: 1.Λουτροθεραπείας δικαιούνται άπαντα τα θύματα πολέμου επί των συντάξεων των οποίων γίνεται κράτησις 2% συμφώνως τω άρθρ. 76 παρ. 1 του ανωτέρω Νόμου, υπέρ του Ταμείου Αρωγής Αναπήρων και Θυμάτων Πολέμου, εφ’ όσον κριθώσιν ότι έχουσιν ανάγκην τοιαύτης παρά των ως κατωτέρω υφισταμένων και συνιστωμένων Υγειονομικών Επιτροπών. 2.Προς εξέτασιν των θυμάτων πολέμου των δικαιουμένων υγειονομικώς λουτροθεραπείας, συγκροτούμεν τας κάτωθι Υγειονομικάς Επιτροπάς: α)Δια τον Νομόν Αττικής ορίζομεν την Υγειονομικήν Επιτροπήν της Δ/νσεως Αναπήρων Γ.Ε.Σ. β)Δια τον Νομόν Θεσσαλονίκης συγκροτούμεν τριμελή Επιτροπήν εκ στρατιωτικών ιατρών ορισθησομένων παρά της Υγειονομικής Υπηρεσίας του εκείσε εδρεύοντος Σώματος Στρατού. γ)Δια τους λοιπούς Νομούς του Κράτους αι Επιτροπαί εδρεύουσι εις την έδραν εκάστου Νομού και θα αποτελώνται: 1.Από τον Νομίατρον ή τον νόμιμον αναπληρωτή αυτού. 2.Από τον Αστυΐατρον και 3.Εξ ενός ιατρού του Παραρτήματος, οριζομένου δι’ αποφάσεως του Διοικ. Συμβουλίου αυτού. 3.Εις ας πόλεις υπάρχουσι Υγειονομικά Κέντρα δύναται το Διοικητικόν Συμβούλιον του Παραρτήματος να σηστήση Επιτροπάς εξ ιατρών των Υγειονομικών Κέντρων και ενός ιατρού του Παραρτήματος, υποδεικνυομένου παρ’ αυτού, προς εξέτασιν των δικαιουμένων. 4.Των εις τας έδρας εκάστου Νόμου εδρευουσών Επιτροπών προεδρεύει ο Νομίατρος ή ο αναπληρωτής αυτού, εν απουσία δε αυτών ο Αστυΐατρος. Ευρίσκονται δε εν απαρτία και γνωματεύουσι εγκύρως παρόντων δύο εκ των μελών αυτών. Αι λοιπαί εις τας πόλεις εδρεύουσαι Επιτροπαί προεδρεύονται παρ’ ενός των ιατρών των Υγειονομικών Κέντρων. 5.Ίνα δικαιωθή λουτροθεραπείας θύμα πολέμου, δέον να έχη μίαν εκ των κατωτέρω περιοριστικώς αναφερομένων παθήσεων: α)Χρόνιοι παραμορφωτικοί ρευματισμοί. β)Χρόνια εκτεταμένα εκζέματα. γ)Χρόνιοι ρευματοπάθειαι μετά σαφών εκδηλώσεων. 6.Η εξέτασις των θυμάτων πολέμου παρά των ανωτέρω Υγειονομικών Επιτροπών δια την χορήγησιν λουτροθεραπείας, θα γίνεται άνευ επιβαρύνσεως τινός του Ταμείου Αρωγής Αναπήρων και Θυμάτων Πολέμου. 7.Τα απαιτηθησόμενα δικαιολογητικά δια την εξέτασιν των δικαιουμένων, ως και πάσα άλλη λεπτομέρεια, θέλουσι καθορισθή δι’ αποφάσεως του Διοικητικού Συμβουλίου του Ταμείου Αρωγής Αναπήρων και Θυμάτων Πολέμου, εγκαίρως κοινοποιουμένης προς τα Παραρτήματα. 8.Ο καθορισμός ημερομηνίας ενάρξεως της λειτουργίας των Επιτροπών, ως και η διάρκεια αυτών, καθορισθήσονται δι’ αποφάσεως του Κεντρικού Συμβουλίου του Ταμείου Αρωγής. 